CELEX: 62010CA0527
Language: el
Date: 2012-07-05 00:00:00
Title: Υπόθεση C-527/10: Απόφαση του Δικαστηρίου (πρώτο τμήμα) της 5ης Ιουλίου 2012 [αίτηση του Legfelsőbb Bíróság (Ουγγαρία) για την έκδοση προδικαστικής αποφάσεως] — ERSTE Bank Hungary Nyrt κατά Magyar Állam, BCL Trading GmbH, ERSTE Befektetési Zrt [Δικαστική συνεργασία σε αστικές υποθέσεις — Διαδικασίες αφερεγγυότητας — Κανονισμός (ΕΚ) 1346/2000 — Άρθρο 5, παράγραφος 1 — Διαχρονική εφαρμογή — Εμπράγματη αγωγή ασκούμενη σε κράτος μη μέλος της Ευρωπαϊκής Ένωσης — Διαδικασία αφερεγγυότητας κινούμενη κατά του οφειλέτη σε άλλο κράτος μέλος — Προσχώρηση του πρώτου κράτους στην Ευρωπαϊκή Ένωση — Εφαρμογή]

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/4
            
         Απόφαση του Δικαστηρίου (πρώτο τμήμα) της 5ης Ιουλίου 2012 [αίτηση του Legfelsőbb Bíróság (Ουγγαρία) για την έκδοση προδικαστικής αποφάσεως] — ERSTE Bank Hungary Nyrt κατά Magyar Állam, BCL Trading GmbH, ERSTE Befektetési Zrt
   (Υπόθεση C-527/10) (1)
   
   (Δικαστική συνεργασία σε αστικές υποθέσεις - Διαδικασίες αφερεγγυότητας - Κανονισμός (ΕΚ) 1346/2000 - Άρθρο 5, παράγραφος 1 - Διαχρονική εφαρμογή - Εμπράγματη αγωγή ασκούμενη σε κράτος μη μέλος της Ευρωπαϊκής Ένωσης - Διαδικασία αφερεγγυότητας κινούμενη κατά του οφειλέτη σε άλλο κράτος μέλος - Προσχώρηση του πρώτου κράτους στην Ευρωπαϊκή Ένωση - Εφαρμογή)
   2012/C 287/06
   Γλώσσα διαδικασίας: η ουγγρική
   
      Αιτούν δικαστήριο
   
   Legfelsőbb Bíróság
   
      Διάδικοι στην υπόθεση της κύριας δίκης
   
   ERSTE Bank Hungary Nyrt
   
      κατά
   
   Magyar Állam, BCL Trading GmbH, ERSTE Befektetési Zrt
   
      Αντικείμενο
   
   Αίτηση για την έκδοση προδικαστικής αποφάσεως — Legfelsőbb Bíróság — Ερμηνεία του άρθρου 5, παράγραφος 1, του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας (ΕΕ L 160, σ. 1) — Εμπράγματη αγωγή που ασκείται στο κράτος μέλος στο έδαφος του οποίου βρίσκεται το αντικείμενο του επίδικου εμπράγματου δικαιώματος κατά εναγομένης που έχει την καταστατική της έδρα σε άλλο κράτος μέλος και κατά της οποίας έχει κινηθεί διαδικασία αφερεγγυότητας σε δεύτερο κράτος πριν την προσχώρηση του πρώτου κράτους στην Ευρωπαϊκή Ένωση — Διαχρονική εφαρμογή του άρθρου 5, παράγραφος 1, του κανονισμού (ΕΚ) 1346/2000
   
      Διατακτικό
   
   Το άρθρο 5, παράγραφος 1, του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας, έχει την έννοια ότι η διάταξη αυτή εφαρμόζεται, υπό περιστάσεις όπως αυτές της υπόθεσης της κύριας δίκης, ακόμη και στις διαδικασίες αφερεγγυότητας που κινήθηκαν πριν την προσχώρηση της Δημοκρατίας της Ουγγαρίας στην Ευρωπαϊκή Ένωση, στην περίπτωση κατά την οποία, την 1η Μαΐου 2004, τα περιουσιακά στοιχεία του οφειλέτη που βαρύνονται με το οικείο εμπράγματο δικαίωμα βρίσκονταν στο έδαφος του εν λόγω κράτους, πράγμα το οποίο απόκειται στο αιτούν δικαστήριο να εξακριβώσει.
   
      (1)  ΕΕ C 30 της 29.1.2011.